**IZJAVA O ODRICANJU OD NASLEĐA PRED KONZULARNIM PREDSTAVNIŠTVOM**

Zakonom o vanparnčnom postupku Republike Srbije propisano je da naslednik može negativnu naslednu izjavu tj. izjavu kojom se odriče od nasleđa, dati i pred konzularnim predstavništvom Republike Srbije ili pred diplomatskim predstavnikom koji vrši konzularne poslove, pod istim uslovima i sa istim pravnim dejstvom kao da je ta izjava data pred sudom Republike Srbije.

Naslednik će biti upozoren da se može odreći samo nasleđa u svoje ime, da je ova izjava neopooziva i se odnosi na celokupnu zaostavištinu ostavioca tj. da se ne može odnositi samo na jedan njen deo tj. da ne može biti delimična te da ona ne može biti data pod uslovom ili rokom.

Izjava o odricanju od nasleđa se može poništiti samo u slučaju da je data kao posledica prinude, pretnje, prevare ili zablude.

Smatra se da naslednik koji se odrekao nasleđa nikada nije bio naslednik.

Važno je napomenuti da se pred konuzlarnim predstavništvom naslednik ne može odreći nasleđa u korist sanaslednika budući da se ova izjava smatra izjavom o prijemu nasleđa uz istovremeno ustupanje (poklon) sanasledniku.